# name
Recursos audiovisuals en català per a la relaxació, la regulació emocional i l'autocura

# metadata.dc.description.abstract[].value
Aquesta col·lecció reuneix quatre recursos audiovisuals educatius basats en l'evidència científica, desenvolupats en el marc del projecte d'innovació docent RIMDA Digitalització dels recursos de gestió emocional i autocontrol per potenciar l'autoaprenentatge i l'autocura a l'assignatura de Ciències Psicosocials en Salut i Gènere del Grau d'Infermeria de la Universitat de Barcelona. Els materials van ser dissenyats per afavorir l'autoregulació emocional, l'autocura i la promoció de la salut mental positiva mitjançant l'aprenentatge autònom.
La col·lecció inclou dos vídeos formatius sobre respiració diafragmàtica i relaxació muscular progressiva de Jacobson, així com dos podcasts de visualització guiada ambientats en un entorn de muntanya i un entorn de platja. La incorporació de dos escenaris diferents de visualització pretén adaptar-se a les preferències individuals de les persones usuàries i afavorir una major implicació en la pràctica de les tècniques de relaxació.
Tots els recursos han estat produïts en català. Els vídeos incorporen subtítols en català amb la finalitat de millorar-ne l'accessibilitat i promoure un aprenentatge més inclusiu. Els materials estan concebuts per a la seva integració en la docència universitària i per a la pràctica autònoma de tècniques de relaxació i regulació emocional basades en l'evidència.

# metadata.dc.rights[].value
cc by-nc-nd (c) El Abidi El Ghazouani, Khadija et al., 2026

# metadata.dc.title[].value
Recursos audiovisuals en català per a la relaxació, la regulació emocional i l'autocura

# metadata.dc.title.alternative[].value
Digitalització dels recursos de gestió emocional i autocontrol per potenciar l'autoaprenentatge i l'autocura a l'assignatura de Ciències Psicosocials en Salut i Gènere del Grau d'Infermeria  Altres títols